| FC Barcelona |
| --- |
| FC BarcelonaFC Barcelona |
| **Lygos** | ACB lygaEurolyga |
| **Įkurta** | 1926 m. |
| **Arena** | Blaugranos sporto rūmai(Talpa: 7585) |
| **Vieta** | Barselona, Ispanija |
| **Komandos spalvos** | mėlyna, raudona ir geltona               |
| **Vyr. treneris** | Ispanija Roger Grimau |
| **Titulai** |  ACB lyga: 20  Ispanijos krepšinio taurė: 27 Ispanijos supertaurė: 6  Eurolyga: 2  Saportos taurė: 2  Koračo taurė: 2  Tarpžemyninė taurė: 1 |
| **Svetainė** | fcbarcelona.com |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Barselonos „Barcelona"** arba ***FC Barcelona Bàsquet*** – viena tituluočiausių Ispanijos krepšinio komandų, „FC Barcelona" sporto klubo dalis, įsikūrusi Katalonijos sostinėje Barselonoje.

Pagal remėjus komanda dar vadinta:

* FC Barcelona Banca Catalana (1989–1998)
* Winterthur FC Barcelona (2004–2007)
* AXA FC Barcelona (2007–2008)
* Regal FC Barcelona (2008–2011)
* FC Barcelona Regal (2011–2013)
* FC Barcelona Lassa (2015–2019)

Istorija
--------

Klubas įkurtas 1926 m. ir jau nuo 1927 m. dalyvavo Katalonijos lygos varžybose. Pirmąjį kartą triumfuoti jose ekipa sugebėjo 1941–1942 m. sezone. Kitąmet komanda savo titulą apgynė, taip pat laimėjo Ispanijos taurę. Nuo 1944 iki 1948 m. „Barcelona" buvo nenugalima Katalonijos lygoje ir laimėjo 5 čempionų taures paeiliui. Iki 1950 m. klubas taip pat 5 kartus tapo Ispanijos taurės laimėtoju.

Klubas tapo vienu iš Ispanijos čempionato steigėjų 1956 m. o 1959 m. iškovojo šalies čempionų vardus bei nacionalinę taurę.

1961 m. nepaisant klubo populiarumo, jo prezidentas Enrikas Laudetas (*Enric Llaudet*) nutarė ekipą išformuoti. Visgi, komandos gerbėjų pastangomis, 1962 m. ji vėl užgimė. Nors 1964–1965 m. sezone dėl ekipų skaičiaus sumažinimo pirmojoje lygoje „Barcelonai" teko žaisti antrajame pagal pajėgumą divizione, jau kitąmet, tapusi jo čempione, ekipa sugrįžo į stipriausią šalies lygą.

Nuo 1978 iki 1983 m. komanda šešis kartus iš eilės tapo Ispanijos taurės laimėtoju, o klubo prezidentas Žosepas Luisas Nunjesas (*Josep Lluís Nuñez*) pareiškė norą „Barceloną" paversti stipriausia Ispanijoje bei Europoje. Iki devintojo dešimtmečio pabaigos komanda dar dusyk iškovojo Ispanijos taurę, 6 kartus tapo Ispanijos čempione, 7 kartus triumfavo Katalonijos pirmenybėse, taip pat iškovojo pirmuosius tarptautinius titulus – 1984–1985 m. sezone laimėjo Europos Taurių Laimėtojų bei Pasaulio klubų taures. 1986 m. „Barcelona" apgynė Europos Taurių Laimėtojų taurės čempionų vardus, o 1987 m. į savo kolekciją pridėjo Koračo taurę bei tapo Europos Supertaurės varžybų laimėtoja. Dar kartą Koračo taurę ekipa iškovojo 1988–1989 m. sezone.

Nors klubas devintajame dešimtmetyje ir dešimtojo pradžioje net tris kartus žaidė jos finale, tačiau prestižiškiausio – Europos Čempionų taurės (dabar Eurolyga) trofėjaus iškovoti taip ir nepavyko.

Dar du pralaimėjimus Eurolygos finale „Barcelona" patyrė 1996 bei 1997 m. ir tik 2002–2003 m. sezone klubui pagaliau pavyko tapti senojo žemyno čempionais. Tada Dejanas Bodiroga, Gregoras Fučka, Šarūnas Jasikevičius ir Chuanas Karlosas Navaras, vadovaujami trenerio Svetislavo Pešičiaus, įveikė Trevizo „Benetton" barjerą ir iškovojo savo pirmąjį Eurolygos čempionų titulą.

Komanda taip pat po keletą kartų triumfavo Ispanijos lygos ir taurės varžybose bei Katalonijos lygoje. 2004 m. „Barcelona" tapo ir pirmąja naujai įkurtos Ispanijos supertaurės laimėtoja.

2009–2010 m. sezone Barselonos klubas laimėjo „Eurolygą" darsyk, o komandą tada vedė Navaras, Rikis Rubijas, Erazemas Lorbekas ir Pitas Mikelis. Pergalėjų ir pralaimėjimų santykis tame sezone buvo 20:2. 2012–2014 m. „Barcelona" pateko į „Eurolygos" finalo ketvertus, bet vėliau sekė vidutiniški pasirodymai.

Prie komandos vairo stojus Šarūnui Jasikevičiui, „Barcelona" nuolat patekdavo į „Eurolygos" finalo ketvertus, bet nugalėtojais taip ir netapo (2021 m. finale nusileista „Anadolu Efes", 2022 ir 2023 m. pusfinalyje Madrido „Real").

Žymūs žaidėjai
--------------

5 žaidėjų numeriai visiems laikams įamžinti „Barselonos" šlovės galerijoje:

* Andresas Chimenesas
* Ignasijus Solosabalis
* Chuanas Karlosas Navaras
* Robertas Duenjasas
* Chunas Antonijus San Epifanijus

Lietuviai
* Šarūnas Jasikevičius (2000–2003, 2012–2013, kaip treneris 2020–2023 m.)
* Tomas Masiulis (kaip trenerio asistentas, 2020–2023 m.)
* Darius Maskoliūnas (kaip trenerio asistentas 2020–2022 m.)
* Artūras Karnišovas (1995–1997, 2000–2002 m.)
* Rokas Jokubaitis (2021–)

Laimėjimai
----------

* **Ispanijos krepšinio lyga**:
	+ 1958–59, 1980–81, 1982–83, 1986–87, 1987–88, 1988–89, 1989–90, 1994–95, 1995–96, 1996–97, 1998–99, 2000–01, 2002–03, 2003–04, 2008–09, 2010–11, 2011–12, 2013–14, 2020–21, 2022-23 m.: **20**
* **Ispanijos Karaliaus taurė**:
	+ 1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018, 2019, 2021, 2022 m.: **27**
* **Eurolyga**:
	+ 2002-03, 2009–2010 m.: **2**
* **Europos Taurių Laimėtojų taurė**:
	+ 1984-85 1985-86 m.: **2**
* **Koračo taurė**:
	+ 1986-87, 1998-99 m.: **2**
* **Europos supertaurė**:
	+ 1983, 1986, 1986 m.: **3**
* **Pasaulio klubų taurė**:
	+ 1984-85 m.: **1**
* **Katalonijos lyga**:
	+ 1980, 1981, 1982, 1983, 1984, 1985, 1989, 1993, 1995, 2000, 2001, 2004, 2009, 2010, 2011, 2012, 2013, 2014, 2015, 2016, 2017, 2019 m.: **22**
* **Katalonijos čempionatas**:
	+ 1942, 1943, 1945, 1946, 1947, 1948, 1950, 1951, 1955: **9**
* **Asturijos Princo taurė**:
	+ 1988-89 m.: **1**
* **Ispanijos supertaurė**:
	+ 1987–88, 2004, 2009, 2010, 2011, 2015 m.: **6**

Treneriai
---------

Treneriai nuo XX a. 8-ojo dešimtmečio.

* Ispanija Šabjeras Anjua (1968–1972 m.)
* Jungtinės Amerikos Valstijos Vilis Ernstas (1972–1973 m.)
* Ispanija Visentė Sanchuanas (1973–1974 m.)
* Ispanija Eduardas Portela (1974 m.)
* Jugoslavijos Socialistinė Federacinė Respublika Ranko Žeravica (1974–1976 m.)
* Ispanija Eduardas Kučarskis (1977–1979 m.)
* Ispanija Antonis Sera (1979–1985 m.)
* Ispanija Manolas Floresas (1985 m.)
* Ispanija Aitas Garsija Renesas (1985–1990 m.)
* Jugoslavijos Socialistinė Federacinė Respublika Božidaras Malkovičius (1990–1992 m.)
* Ispanija Aitas Garsija Renesas (1992–1997 ir 1998–2002 m.)
* Ispanija Manelis Komasas (1997 m.)
* Ispanija Žoanas Montesas (1997–1998 m.)
* Serbija Svetislavas Pešičius (2002–2004 m.)
* Ispanija Žoanas Montesas (2004–2005 m.)
* Ispanija Manolas Floresas (2005 m.)
* Juodkalnija Duško Ivanovičius (2005–2008 m.)
* Ispanija Chavjeras Paskualis (2008–2016 m.)
* Graikija Georgis Barcokas (2016–2017 m.)
* Ispanija Sitas Alonsas (2017–2018 m.)
* Serbija Svetislavas Pešičius (2018–2020 m.)
* Lietuva Šarūnas Jasikevičius (2020–2023 m.)
* Ispanija Roger Grimau (2023–)

Šaltiniai
---------

1. 1 2  BARCELONA Archyvuota kopija 2021-05-07 iš Wayback Machine projekto. *15min.lt*

Nuorodos
--------

* Oficiali klubo svetainė
* Eurolygos puslapis apie klubą
* ACB puslapis apie klubą Archyvuota kopija 2016-03-16 iš Wayback Machine projekto.

|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |